《洛阳曲》
宋代·陈襄

有客顿征辔，暮宿洛阳堤，
洛阳繁华地，慨然心伤悲。
忆昔季伦家，朱门鼎贵时。
锦步四十里，冠盖相追随。
宠移百琲珠，醉击珊瑚枝。
一旦委沟壑，身随朝露晞。
绮楼自颠仆，金谷无人归。
缘珠千古魂，散作香尘飞。
荒榛塞中道，惟有寒螀啼。
嗟哉百世后，骄奢徒尔为。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。